Diari Oficial de la Generalitat Valenciana


Sumari del DOGV 7040, del 06-06-2013 (2013/5587)

Notificació de la sentència dictada en el procediment de divorci contenciós número 49/2012.
-------------------------------------------------------------------------------------------

### Dades del document

Número de DOGV
:   7040

Data del DOGV
:   06-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5587


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de divorci contenciós número 49/2012. [2013/5587]  
Divorci contenciós 000049/2012  
En este procediment de divorci contenciós, seguit a instàncies de Mihaela Ciobotaru contra Emil Ciobotaru, s'ha dictat la sentència que, literalment, diu així:  
«Sentència número 10/2013   
Jutgessa que la dicta: Macarena Mira Picó.   
Lloc: Vila-real.  
Data: 25 d'abril de 2013.  
Part demandant: Mihaela Ciobotaru.   
Advocada: Susana López López.   
Procuradora: Sonia López Roch.  
Part demandada: Emil Ciobotaru.   
Advocat/ada: -   
Procurador/a: -   
Objecte del juí: divorcis no consensuats.   
Macarena Mira Picó, magistrada del Jutjat de Violència sobre la Dona número 1 de Vila-real i partit, he vist estes actuacions, seguides amb el número 49/2012, de juí de divorci, promogudes per la procuradora Sonia López Roch, en nom i representació de Mihaela Ciobotaru contra Emil Ciobotaru, declarat en situació de rebel·lia processal, atesos els següents: [...]  
Dispositiva  
Estime parcialment la demanda de divorci interposada per Mihaela Ciobotaru contra Emil Ciobotaru i, en conseqüència, ordene:  
  
Primer. La dissolució del matrimoni per divorci dels expressats amb tots els efectes legals.   
Segon. La guarda i custòdia del menor, D., s'atribuïx a la mare, i la pàtria potestat és compartida.  
Tercer. No es fixa règim de visites entre el pare i el seu fill, i queda a la voluntat dels dos la manera en què estes visites s'han d'efectuar.  
Quart. Es fixa una pensió alimentària a favor del fill i a càrrec del pare per un import de 300 euros/mes, amb les actualitzacions corresponents a l'índex de preus al consum que publique l'Institut Nacional d'Estadística o organisme que puga substituir-lo, que seran ingressats en el compte bancari designat per la mare, a pagar dins dels 10 primers dies de cada mes, i els gastos extraordinaris s'abonaran per meitat per part dels dos progenitors. S'entenen per gastos extraordinaris aquells que siguen imprevistos i que al mateix temps siguen necessaris, o bé estiguen degudament consensuats per les parts.  
Quint. Es fixa una pensió compensatòria a càrrec del demandat i a favor de la demandant per un import de 100 euros mensuals pagadors durant els pròxims dos anys.  
Sext. No s'imposen costes a cap de les parts.  
Estes mesures substituïxen qualssevol altres que anteriorment s'hi hagueren atorgat.  
Notifiqueu esta resolució a les parts, i feu-los saber que no és ferma, i que en contra es pot interposar un recurs d'apel·lació.   
  
Esta és la meua sentència, que, jutjant definitivament en esta instància, pronuncie, mane i firme.  
Publicació. La sentència anterior ha sigut donada, llegida i publicada per la magistrada jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, en done fe.  
Vila-real, 25 d'abril de 2013.»  
  
I atés que el demandat esmentat, Emil Ciobotaru, es troba en parador desconegut, s'expedix este edicte a fi que siga publicat en el Diari Oficial de la Comunitat Valenciana i servisca de notificació de forma deguda al demandat a què es fa referència.  
  
Vila-real, 14 de maig de 2013.- La secretària judicial: Olga Sendra Vergaz.